题文诗:
军不辟难,朝不辞贱;处位履事,不履则乱.
君使其臣,使臣适宜,才当得志,慎虑而从;
非本己志,孰虑而从,权衡利害,终事而退,
臣自厚重,上仁下厚.不事王侯,高尚其事.
士受命君,君受命天,至天至正,至正至顺,
君命正顺,臣有顺命;君命恶逆,臣有逆命.
君子之交,不以辞尽,必验其行,听言观行.
天下有道,行有枝叶;天下无道,辞有枝叶.
有丧者侧,不能赙焉,不问所费;有病者侧,
不能馈焉,不问所欲;客不能馆,不问所舍.
君子之交,如水淡成,小人之接,如醴甘坏.
盗言孔甘,巧言如簧.以口誉人,民不作忠.
言而必行,问寒衣之,问饥食之,称美爵之.
口惠不实,怨灾及身.与其诺责,宁有已怨.
小人情假,巧言令色,情疏貌亲,穿窬之盗;
君子情真,情亲貌疏,言必有信,真行必果.
正文:
全文:
子曰:「事君,军旅不辟难,朝廷不辞贱;处其位而不履其事则乱也。故君使其臣得志,则慎虑而从之;否,则孰虑而从之。终事而退,臣之厚也。《易》曰:『不事王侯,高尚其事。』」
子曰:「唯天子受命于天,士受命于君。故君命顺则臣有顺命;君命逆则臣有逆命。《诗》曰:『鹊之姜姜,鹑之贲贲;人之无良,我以为君。』」
子曰:「君子不以辞尽人。故天下有道,则行有枝叶;天下无道,则辞有枝叶。是故君子于有丧者之侧,不能赙焉,则不问其所费;于有病者之侧,不能馈焉,则不问其所欲;有客,不能馆,则不问其所舍。故君子之接如水,小人之接如醴;君子淡以成,小人甘以坏。小雅曰:『盗言孔甘,乱是用餤。』」
子曰:「君子不以口誉人,则民作忠。故君子问人之寒,则衣之;问人之饥,则食之;称人之美,则爵之。国风曰:『心之忧矣,于我归说。』」
子曰:「口惠而实不至,怨菑及其身。是故君子与其有诺责也,宁有已怨。国风曰:『言笑晏晏,信誓旦旦,不思其反;反是不思,亦已焉哉!』」子曰:「君子不以色亲人;情疏而貌亲,在小人则穿窬之盗也与?」子曰:「情欲信,辞欲巧。」
分段释解:
子曰:「事君,军旅不辟难,朝廷不辞贱;处其位而不履其事则乱也。故君使其臣得志,则慎虑而从之;否,则孰虑而从之。终事而退,臣之厚也。《易》曰:『不事王侯,高尚其事。』」
子曰:「唯天子受命于天,士受命于君。故君命顺则